ถึงเวลาแบ่งสมบัติ! TMC โอนหุ้นให้ 3 พี่น้องตระกูล “กมลมงคลสุข” รวม17%
TMC ปรับรูปแบบถือครองหุ้นเป็นในนามบุคคลจากเดิมถือผ่าน “บ.กมลมงคลสุข” โดยโอนหุ้นในคนในตระกูลรวมกว่า 17%
19 ก.ค. 2560

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการได้มาหุ้นของบริษัท ที.เอ็ม.ซี.อุตสาหกรรม จำกัด (มหาชน) หรือ TMC โดย นายสุรเชษฐ์ กมลมงคลสุข ซึ่งเป็นการได้มาเมื่อวันที่ 11 ก.ค.2560 จำนวนหลักทรัพย์ที่ได้มาคิดเป็น 5.77% และส่งผลให้จำนวนหลักทรัพย์ภายหลังการได้มาคิดเป็น 6.51% ของสิทธิออกเสียงทั้งหมดของกิจการ
พร้อมทั้งยังได้รับรายงานการได้มาหุ้นของหุ้น TMC โดย นางสาวไพลิน กมลมงคลสุข ซึ่งเป็นการได้มาเมื่อวันที่ 13 ก.ค.2560 จำนวนหลักทรัพย์ที่ได้มาคิดเป็น 5.77% และส่งผลให้จำนวนหลักทรัพย์ภายหลังการได้มาคิดเป็น 6.51% ของสิทธิออกเสียงทั้งหมดของกิจการ
ขณะเดียวกันได้รับรายงานการได้มาหุ้นของหุ้น TMC โดย นางพัชรวลัย อู๋ ซึ่งเป็นการได้มาเมื่อวันที่ 14 ก.ค.2560 จำนวนหลักทรัพย์ที่ได้มาคิดเป็น 5.77% และส่งผลให้จำนวนหลักทรัพย์ภายหลังการได้มาคิดเป็น 6.51% ของสิทธิออกเสียงทั้งหมดของกิจการ
อนึ่ง นางสาวไพลิน กมลมงคลสุข เป็นผู้ถือหุ้นรายใหญ่อันดับ 12 ของ TMC ถือหุ้นอยู่ทั้งหมด 2,691,875 หุ้น หรือ 0.74% ส่วนนางพัชรวลัย อู๋ เป็นผู้ถือหุ้นรายใหญ่อันดับ 13 ของ TMC ถือหุ้นอยู่ทั้งหมด 2,691,875 หุ้น หรือ 0.74% ด้านนายสุรเชษฐ์ กมลมงคลสุข เป็นผู้ถือหุ้นรายใหญ่อันดับ 16 ของ TMC ถือหุ้นอยู่ทั้งหมด 2,569,375 หุ้น หรือ 0.71%
โครงสร้างผู้ถือหุ้นอันดับ 1-5 มีดังนี้
ที่มา ตลท. (ภาพรวมข้อมูลผู้ถือหุ้น ณ วันที่ 17/03/2560)
ทั้งนี้การทำรายการครั้งนี้เป็นไปตามแผนปรับโครงสร้างผู้ถือหุ้นจากการถือทางอ้อมผ่านบริษัท กมลมงคลสุข จำกัด ซึ่งเป็นผู้ถือหุ้นใหญ่อันดับ 1 ของ TMC ซึ่งถือหุ้นในสัดส่วนร้อยละ 40.03 ให้เป็นการถือหุ้นทางตรงในนามบุคคลธรรมดาแทน
โดยทำการซื้อขายผ่านตลาดหลักทรัพย์แห่งประเทศไทยเป็นจำนวนหุ้น 145,750,000 หุ้น ด้วยวิธี Big lot ในราคา Floor ของแต่ละวัน ซึ่งผู้ถือหุ้นทั้งหมดของบริษัท กมลมงคลสุข จำกัด เป็นบุคคลในครอบครัวทั้งสิ้นและการเปลี่ยนแปลงในครั้งนี้ก็ไม่มีบุคคลภายนอกร่วมด้วยแต่อย่างใด และไม่กระทบต่อโครงสร้างการบริหารงานและดำเนินธุรกิจของบริษัท รวมทั้งรายการดังกล่าวไม่เข้าข่ายต้องทำคำเสนอซื้อทั่วไป (Tender offer)